06/11/2018 | Administración LocalMunicipal
Tordoia
Convocatoria de elección de xuíz de paz de Tordoia

ANUNCIO DE BASES E CONVOCATORIA DE ELECCIÓN DE XUÍZ DE PAZ TITULAR DE TORDOIA Recibido escrito da Secretaría de Goberno do Tribunal Superior de Xustiza de Galicia polo que se oficia para que este Concello inicie novo expediente para elixir Xuíz de Paz Titular no prazo de tres meses, tal como establece o artigo 101.4 da Lei Orgánica 6/1985, do 1 de xullo, do poder xudicial. Efectúase convocatoria pública co fin de que as persoas interesadas poidan presentar a súa solicitude, durante un prazo de 15 días hábiles, contados a partir do seguinte ao da publicación desta convocatoria no BOP. A convocatoria publicarase igualmente, mediante Bando da alcaldía e edicto no taboleiro de anuncios do Concello e no Xulgado de Paz.1.–CONDICIÓNS LEGAIS DO SOLICITANTE: a) Ser español. b) Ser maior de idade. c) Non esta incurso nalgunha das causas de incapacidade, incompatibilidade ou prohibicións recollidas no artigos 303 e 389 e ss da Lei 6/1985, Orgánica do Poder Xudicial.2.–INCAPACIDADES. Están incapacitados os impedidos física ou psiquicamente para a función xudicial, os condenados por delito doloso mentres non obtiveran a rehabilitación, os procesados ou inculpados por delito doloso en tanto non sexan absoltos ou se dite auto de sobresemento, e os que non estean en pleno exercicio dos seus dereitos civís.3.–DOCUMENTOS QUE SE ACHEGARÁN COA SOLICITUDE. Os interesados deberán achegar coa solicitude a seguinte documentación: MODELO DE INSTANCIA D./D.ª., maior de idade, con domicilio en., n.º, C. P., Concello., Provincia., Tfno., coa seguinte data e lugar de nacemento. e cos seguintes datos académicos e profesionais: A) DATOS ACADÉMICOS. – Nivel de estudios:. – Data de terminación:. – Outro títulos académicos:. B) DATOS PROFESIONAIS. – Profesión ou oficio ao que se dedica na actualidade:. – Centro de traballo e domicilio do mesmo:. – Ano do comezo da actividade laboral:. – Data de xubilación:. – Motivo da xubilación:. – Outros traballos realizados (outros traballos e/ou centros de traballo). E EXPÓN: Que tendo coñecemento da convocatoria pública para a elección de cargo de XUÍZ DE PAZ TITULAR deste Concello de Tordoia, segundo publicación no Boletín Oficial da Provincia n.º., de data. DECLARA: baixo a súa responsabilidade, PRIMEIRO.–Reunir os requisitos establecidos na Lei Orgánica do Poder Xudicial 6/1985, do 1 de Xullo, para a elección e nomeamento de Xuíz de Paz. – Ser español. – Ter cumprido 18 anos de idade. – Non padecer enfermidade ou impedimento físico que impida o desempeño das correspondentes funcións. – Non haber sido condenado por delito doloso sen que se producise a absolución ou se ditase auto de sobresemento, ou no seu caso, que se conqueriu a rehabilitación – Non se atopa procesado ou inculpado por delito doloso. – Estar en pleno exercicio dos dereitos civís. SEGUNDO.–SI/NON (sinálese con un círculo o que proceda) existe causa de incompatibilidade para o cargo de Xuíz de Paz Titular, de conformidade co previsto na convocatoria e a normativa de aplicación, no artigo 389 da Lei Orgánica do Poder Xudicial coa excepción do artigo 102 da mesma Lei no que ás actividades profesionais ou mercantís se refire e co alcance que determina o artigo 14.2 do Regulamento 3/1995, do 7 de xuño, dos Xuíces de Paz (non cumprimentar o espacio en branco de este parágrafo de non existir causa de incompatibilidade). TERCEIRO.–Xustificación dos méritos que alegue o solicitante CUARTO.–Que son certos todos os datos consignados na presente instancia E FORMULA ACEPTACIÓN EXPRESA do cargo ao respecto dun posible nomeamento. Polo exposto, SOLICITA tendo por presentada a presente instancia, en tempo e forma, xunto coa copia autenticada do D. N. I., se sirva admitila e na súa vista teña por solicitado ser elixido para ser nomeado XUÍZ DE PAZ TITULAR. Tordoia, a. de. de 2018. (Sinatura do solicitante) Asdo.: Nome e apelidos) SR. ALCALDE-PRESIDENTE DO CONCELLO DE TODOIA (A CORUÑA). 4.–PROCEDEMENTO. Transcorrido o prazo para a presentación de solicitude, o Pleno do Concello, co voto favorable da maioría absoluta dos membros da Corporación, procederá á elección de xuíz de paz entre as persoas que, solicitándoo, reúnan as condicións legalmente establecidas. O acordo do Concello, xunto coa copia completa do expediente, será remitido a Secretaria de Goberno do Tribunal Superior de Xustiza de Galicia para que o nomeamento sexa efectuado pola Sala de Goerno do T. S. X. G., por un período de catro anos. Tordoia, a 30 de outubro de 2018. O alcalde Asdo.: Antonio Pereiro Liñares